Marvel osiyolik superqahramoniga oid filmining treylerini taqdim etdi

Marvel kinostudiyasi tomonidan yaratilgan yangi filmning treyleri paydo bo‘ldi. Shu orqali kompaniya yangi superqahramonlarga bog‘liq o‘zining to‘rtinchi fazasini taqdim etdi. Gap Shan Chi va o‘n uzuk afsonasi haqida ketmoqda, deb yozadi “Korrespondent.net”.

 Kadr: YouTube
Kinokartinaning bosh qahramoni Shan Chi rolini Simu Lyu ijro etadi va u “O‘n uzuk” terrorchilik tashkilotining a’zolariga qarshi kurashadi. Biroq jangarilar rahbari o‘zining otasi ekanidan xabar topadi.
“10 yil o‘z hayoting bilan yashashingga imkon berdim. Va bu seni qayerga olib bordi? Sen mening soyamga yashirinding. Seni dunyoning eng xavfli qotillariga qarshi turishga o‘rgatdim. O‘g‘lim, endi mening yonimda turishing kerak”, — deyiladi treylerda.
Shan Chining otasi unga bolaligidan jang san’atini o‘rgatganiga qaramay, bosh qahramon terrorchilarga qo‘shilishni istamaydi.

Ta’kidlanishicha, kinokartina ekranlarda “Qora beva”dan so‘ng paydo bo‘ladi.
Avvalroq Kal va juda ozib ketgan Kristian Beyl “Tor 4”ning suratga olish maydonchasiga kelgani to‘g‘risida xabar berilgandi.
 Marvel muxlisi “Qasoskorlar: Final” kartinasini 191 marta tomosha qilib, Ginnesning rekordlar kitobiga kirdi